Publication: Magyar Közlöny
Issue: MK-2001-156 (Year: 2001, Number: 156)
Era: 1990-2004
Section: könyveléséről szóló 32/1999. (XII. 22.) PM rendelet hátralékok (túlfizetések) és befizetések alakulását tartalmazó
Paragraph Index: 144

(15) Az R. 9. számú melléklete „A számlaosztályok tartalmára vonatkozó előírások” rész 9. c) pontja kiegészül a következő szövegrésszel: „Az 54—56. számlacsoportokban elszámolt dologi kiadásokról az általános forgalmi adó kulcsok szerinti — 0%—12%—25% — megbontásban analitikus nyilvántartást kell vezetni. Az 55. számlacsoportban külön számlán kell kimutatni az államháztartáson belülre, illetve államháztartáson kívülre továbbszámlázott (közvetített) szolgáltatással kapcsolatos kiadásokat. Itt kell kimutatni többek között a több intézmény által közösen használt épület fenntartásával kapcsolatban vásárolt szolgáltatások (energia- közmű stb. díjak) továbbszámlázott összegét, amennyiben az épületet használó intézmények között létrejött szerződésből a vásárolt szolgáltatás közvetítésének lehetősége, a számlából a közvetítés ténye megállapítható.”

Source: https://magyarkozlony.hu/hivatalos-lapok/627dffc85094494afba85b5d3ad6b54ae3abfa53/dokumentumok/ee8581245d15933706494eca5b14f0f1855fded2/letoltes